Tânăr și neliniștit
Tânăr și neliniștit (titlul original în engleză: The Young and the Restless) este un serial TV american difuzat pe canalul TV american CBS din data de 26 martie 1973 și până în prezent. Inițial a prezentat familiile Brooks și Foster, precum și antiteza bogat-sărac sub forma căreia au fost expuse. Serialul a rămas cunoscut pentru schimbarea colosală de la începutul anilor 1980, când acțiunea s-a mutat asupra rivalității dintre familiile și companiile deținute de John Abbott și Victor Newman.